Janice Fiamengo

Janice Fiamengo (* 1964, Vancouver, Kanada) je kanadská profesorka literárnej vedy, ktorá pôsobí na University of Ottawa.

Vysokoškolské štúdium absolvovala na University of British Columbia (B.A. 1986, M.A. 1988, Ph.D. 1996). Postdoktorandské štipendium získala na Simon Fraser University. Štyri roky pôsobila na University of Saskatchewan a od roku 2003 pôsobí ako profesorka (teda pedagogička s definitívou) na University of Ottawa. Vo svojom výskume sa zameriava na ranú (anglickojazyčnú) kanadskú literatúru a ranú kanadskú žurnalistiku.

Opísala sa ako pôvodne radikálna a neskôr umiernená feministka, ktorá zažila zmenu vo svojich politických postojoch po útokoch z 11. septembra 2001. Od roku 2013 verejne vystupuje ako kritička moderného feminizmu a sama sa označuje za „antifeministku“. Podobne ako ďalší známi kanadskí akademici Jordan B. Peterson a Gad Saad kritizuje vplyv politickej korektnosti (napr. vo forme snahy obmedzovať slobodu slova) a postmodernizmu na výskum v sociálnych vedách a akademické prostredie v angloamerickej kultúrnej oblasti.https://www.youtube.com/watch?v=upBP2UYyRZUhttps://ottawacitizen.com/news/local-news/protesters-disrupt-lecture-by-uottawa-anti-feminist-at-ottawa-public-library

 Vybrané diela 
 Other Selves : Animals in the Canadian Literary Imagination (2007)
 The Woman's Page : Journalism and Rhetoric in Early Canada (2008)
 Home Ground and Foreign Territory : Essays on Early Canadian Literature (2014)

 Referencie 

Kategória:Narodenia v 1964
Kategória:Literárni vedci
Kategória:Kanadskí univerzitní profesori
Kategória:Osobnosti z Vancouveru